Prodotti u servizzi 2012

Għażliet — Sejħa għal proposti għall-Programm ta’ Ħidma Annwali 2011 (AP) b’ħames oqsma prijoritarji għal total ta’ EUR 200 miljun. 138 proposta li talbu EUR 426,3 miljun kienu evalwati minn 34 espert estern u 74 proposta għal EUR 198,7 miljun kienu rrakkomandati għall-finanzjament. — Tħejjija tas-sejħiet multiannwali u annwali 2012 għal EUR 1 057 miljun u EUR 250 miljun rispettivament, ippubblikati fl-2012. Tmexxija tal-Proġetti — Tħejjija ta’ 96 Deċiżjoni ġdida ta’ finanzjament (sejħiet 2011) – 325 miftuħa fi tmiem l-2012. — Trattament ta’ 102 talbiet għal emendi mill-benefiċjarji – 63 ġodda fl-2012. — Analiżi ta’ 171 Rapport dwar l-Istatus tal-Azzjoni (ASRs – l-għodda prinċipali għall-monitoraġġ tal-progress tal-proġett) u 21 Pjan ta’ Azzjoni Strateġiku (SAPs). — 207 laqgħa dwar proġetti li saru jew fuq il-post jew inkella fil-bini tal-Aġenzija. — Użu sħiħ mill-approprjazzjonijiet ta’ pagament disponibbli, b’medja ta’ 12-il jum bħala żmien nett biex isir il-pagament. Miżuri ta’ semplifikazzjoni — Titjib ta’ proċeduri interni u komunikazzjoni mal-benefiċjarji, eż. rigward rappurtar, valutazzjoni tal-akkwist, modifikazzjonijiet ta’ deċiżjonijiet, eċċ. — Żvilupp ta’ għodda elettronika għall-preżentazzjoni għall-ASRs. — Tiġdid tal-Grupp ta’ Ħidma dwar il-Prattika t-Tajba (Aġenzija u benefiċjarji) li nħoloq għad-diskussjoni ta’ proposti biex tittejjeb l-effiċjenza fl-implimentazzjoni amministrattiva tal-programm. — Żvilupp ta’ inventarji rigward interpretazzjonijiet tad-dispożizzjonijiet tad-Deċiżjoni tal-Kummissjoni u tal-każijiet ta’ akkwist. — Titjib u semplifikazzjoni ta’ proċeduri interni permezz tal-gruppi ta’ ħidma dwar mudelli tan-nefqa amministrattiva u operazzjonali. Komunikazzjoni — Il-website żiedet informazzjoni ġdida fuq Twitter (@tentea_eu) u estenda t-taqsima dwar suċċessi fil-proġetti – 166 000 żjara fl-2012. Il-website Motorways of the Sea Helpdesk kellha 2 500 viżitatur. — Il-kampanja ‘10 (MORE) out of TEN’ dwar il-kisbiet addizzjonali tal-proġetti TEN-T b’aġġornamenti tal-website, tweets, fuljetti u kartelluni. — Bidla u implimentazzjoni tal-identità viżwali tal-Kummissjoni għall-materjali kollha ta’ tixrid, website, Intranet, mudelli u sistema ta’ sinjali (signage). — Pubblikazzjoni ta’ 11-il Gazzetta elettronika/aġġornamenti għall-benefiċjarji, 37 stqarrija għall-istampa f’20 lingwa dwar sejħiet, kisbiet u proġetti ġodda magħżula, 53 stqarrija għall-istampa mħejjija għad-distribuzzjoni, u volantin//folder korporattiv aġġornat li jirriżulta minn bidliet fl-identità viżiva (ara hawn fuq), fuljett ġdid dwar l-ERTMS (Sistema Ewropea tal-Ġestjoni tat-Traffiku Ferrovjarju), fuljetti għall-FAC (Kunsill Affarijiet Barranin) dwar proġetti magħżula tas-Sejħa Annwali u Multiannwali. — Avvenimenti inkludew il-Jum TEN-T/Jum Informazzjoni konġunti u Esibizzjoni mad-DĠ MOVE, il-Jum Informazzjoni għas-Sejħa Annwali; parteċipazzjoni fil-konferenza dwar l-ERTMS tad-DĠ MOVE/ tal-Presidenza Daniża, Jum ta’ Ftuħ għall-Pubbliku Istituzzjonali, u avvenimenti oħra relatati mat-TEN-T organizzati mid-DĠ REGIO/CoR. Kooperazzjoni mad-DĠ prinċipali — Żvilupp ta’ analiżi ta’ data speċjalizzata għar-rappurtar dwar il-Programm ta’ Ħidma Annwali u għall-ippjanar finanzjarju u s-segwitu biex jiġi żgurat Programm ta’ Implimentazzjoni kumplessiv li jkun effettiv u effiċjenti. — Assistenza fl-appoġġ ta’ pożizzjonijiet tad-DG MOVE kienet żviluppat matul il-proċess ta’ Kodeċiżjoni dwar il-Faċilità Nikkollegaw l-Ewropa (CEF) u l-Linji Gwida ġodda tat-TEN-T. — Produzzjoni ta’ statistika, rappurtar u mapep relatati mal-Programm eż. ‘the Report on TEN-T Programme Implementation’ (ir-Rapport dwar l-Implimentazzjoni tal-Programm TEN-T). — Laqgħa dwar konġunta tal-Maniġment darba kull xahar bil-parteċipazzjoni tad-Diretturi, il-Kapijiet tal-Unitajiet, il-Kap tal-Komunikazzjoni u l-Uffiċjali ta’ Kollegament tal-Aġenzija/tad-DG. Awditi — Adozzjoni ta’ strateġija tal-awditjar pluriennali għall-perjodu 2013-2015. — Twettqu 14-il awditu, li jirrappreżentaw 21 % tal-pagamenti interim/finali (valur monetarju) tal-2011.